Sisustustekstiilien valmistaja - Riveria
Etusivu > Hakijalle > Perustutkinnot > Sisustustekstiilien valmistaja
Mahdollisuuksia ja monipuolisuutta tekstiili- ja muotialan osaajana!
Sisustustekstiilien valmistajana suunnitellet, valmistat ja kaavoitat sisustus ja käyttötekstiilejä asiakaslähtöisesti koteihin, yrityksiin ja julkisiin tiloihin. Sisustustekstiilien valmistajana sinulla on materiaalituntemusta ja hallitset oikeat työmenetelmät. Tunnet muotoilun, sisutuksen tyylejä ja trendejä, sekä toimit sujuvasti yhteistyössä muiden alan ammattilaisten kanssa.
Tekstiili- ja muotialalla toimiminen edellyttää sinulta:
visuallisuutta, luovuutta
materiaalituntemusta
muodin ja tyylien tuntemusta
asiakaspalveluosaamista
hyvää hienomotoriikkaa
hahmottamiskykyä
kykyä toimia yhteistyössä muiden alan ammattilaisten kanssa.
myynti-, stailaus- ja markkinointitehtävät tekstiilialan liikkeissä ja tavarataloissa
vaate- ja sisustustekstiili ompelimot
teatteri- ja elokuva-alan puvustamot
kädentaitojen ohjauspalveluita tuottavat yritykset ja järjestöt
tekstiilihuolto – ja korjaus tehtävät pesulassa
toimiminen alan itsenäisenä yrittäjänä.
Jatko- opinto väyliä ovat
Ammattikorkeakoulut, yliopistot ja alan ammatti- ja erikoisammattitutkinnot.
Terveydellisiä rajoitteita ovat tekstiili- ja väripölyallergiat.
Opintoihin kuuluu:
tuotteen suunnittelu ja valmistuksen suunnittelu
tuotteen valmistaminen perusvalmistustekniikoilla ompelu, kudonta, kankaanpainanta ja erityistekniikat
alan koneiden ja laitteiden käyttö
alan ammattiohjelmistojen käyttö
muodin ja muotoilun historia ja trendit
oman työskentelyn dokumentointi ja osaamisen markkinointi
digitaalisen sisällön tuottaminen ja perehtymistä digitaalisiin viestintäkanaviin
kestävän kehityksen ja vastuullisuuden ymmärtäminen
asiakaspalvelu sekä tiimityö muiden alan toimijoiden kanssa
yrittäjämäinen toiminta.
Opintojen alussa on kaikille yhteinen tutkinnon osa Tekstiili- ja muotialan tuotteen valmistaminen, jossa tutustut eri tekstiilitekniikoihin. Tämän jälkeen voit valita suuntaatko opintosi vaatteiden, sisustustekstiilien vai designtekstiilien valmistukseen.
Tutkintonimike määräytyy osaamisalan valinnaisen tutkinnon osan perusteella ja voi olla esimerkiksi mittatilausompelija, sisustustekstiilien valmistaja, designtekstiilien valmistaja.
Osaaminen hankitaan käytännön työtehtävissä oppilaitoksen työympäristöissä ja työpaikoilla tapahtuvan oppimisen yhteydessä.
Opetus on maksutonta. Opiskelukustannuksia tulee opiskelu- ja harjoitusmateriaaleista, oppikirjoista, opiskelu- ja pientyövälineistä kuten sakset ja mittanauha.
Sinulla on jo ammatti tai olet hakemassa yhteishaun ulkopuolella — hae Jatkuvassa haussa.
Jos päätät peruskoulun tai lukion, hae yhteishaussa 18.2.–10.3.2020 Opintopolku.fi -palvelussa.